rejauldu/bengali-wikipedia huggingface dataset:
ব্যবহার  The infobox may be added by pasting the template as shown below into an article. All fields are optional and unused parameter names can be left blank or omitted.  {{Infobox movie quote | name        =  | image       =  | caption     =  | character   =  | actor       =  | writer      =  | firstusedin =  | alsousedin  =  | moviequotes =   }}   Parameters  Please remove any award parameters from an article's infobox that are left blank.   Parameter Explanation name Insert the name of the quote. image Insert image name. Use only the file name such as abc.jpg, xyz.png, 123.gif, etc. Do not use syntax such as [[File:abc.jpg]] or [[File:abc.jpg|200px]] caption Insert image caption. character Insert the name of the character that first used the quote. actor Insert the name of the actor that portrayed the character that first used the quote. writer Insert the name of the person who wrote the quote. firstusedin Insert name of the movie in which the quote was first used. alsousedin Insert other movies that also used the quote. moviequotes Insert the position of the quote if the quote was listed in the AFI's 100 Years... 100 Movie Quotes.  আরও দেখুন
সুহায়ির আল-কালামাবী () (এছাড়াও সুহায়ার আল-কালামাবি, সুহাইর আল-কালামাবি, সোহির আল-কালামাবি, সুহাইর আল-কালামাবি এবং সোহির এল-কালামাবি) (জুলাই ২০, ১৯১১- ৪ মে, ১৯৯৭) মিশরের একজন উল্লেখযোগ্য সাহিত্যিক এবং রাজনীতিবিদ ছিলেন। তার লেখালেখি, নারীবাদী সক্রিয়তা, এবং ওকালতির মাধ্যমে আরবি লেখা ও সংস্কৃতিকে রূপ দিয়েছে। তিনি কায়রো বিশ্ববিদ্যালয়ে অধ্যায়নকারী প্রথম মহিলাদের একজন ছিলেন এবং ১৯৪১ সালে প্রথম মিশরীয় নারী হিসাবে আরবি সাহিত্যে তার কাজের জন্য মাস্টার অফ আর্টস ডিগ্রি এবং পিএইচডি অর্জন করেছিলেন। স্নাতক হওয়ার পর, তিনি প্রথম মহিলা প্রভাষক হিসাবে বিশ্ববিদ্যালয় কর্তৃক নিযুক্ত হন। তিনি কায়রো বিশ্ববিদ্যালয়ে আরবি বিভাগের চেয়ারপারসন, মিশরীয় নারীবাদী ইউনিয়নের সভাপতি এবং লিগ অফ আরব উইমেন ইউনিভার্সিটি গ্র্যাজুয়েটস সহ বেশ কয়েকটি প্রধান পদে অধিষ্ঠিত প্রথম মহিলা ছিলেন। তার লেখার মধ্যে রয়েছে দুই খণ্ডের ছোটগল্প, দশটি সমালোচনামূলক গবেষণা এবং বিশ্ব সাহিত্য থেকে অনেক অনুবাদ। আযাদ জাদ্দাতি (আমার ঠাকুরমার গল্প) ১৯৩৫ সালে প্রকাশিত হয়েছিল।   জীবনী   জীবনের প্রথমার্ধ  সুহায়ির আল-কালামাবী ১৯১১ সালের ২০শে জুলাই মিশরের কায়রোতে জন্মগ্রহণ করেন এবং সারা জীবন সেখানে বসবাস করেন। তিনি এমন একটি পরিবারে জন্মগ্রহণ করেছিলেন, যে পরিবার তার মহিলা সদস্যদের শিক্ষিত করার জন্য গর্বিত ছিল এবং সেইজন্য তিনি অল্প বয়সে তার পিতার বিস্তৃত গ্রন্থাগারের সুবিধা নিতে সক্ষম হন। তাহহা হুসেইন, রিফা আল- তাহতাউই ও ইবনে আইয়াসের মতো লেখকদের লেখনীর নাগাল তার সাহিত্যিক প্রতিভাকে এগিয়ে নিতে ও লেখিকা হিসেবে তার বক্তব্যকে রূপ দিতে সাহায্য করেছিল।  তিনি ছোটবেলায় ১৯১৯ সালের মিশরীয় বিপ্লবের সময় তৎকালীন কিংবদন্তি নারীবাদী হুদা শাওরাভি ও জাতীয়তাবাদী ব্যক্তিত্ব সাফিয়া জাগৌল সহ মিশরীয় নারীদের প্রভাবের সাথে বড় হয়েছিলেন। এই মহিলারা ও অন্যান্য নারীবাদীরা সেই সময়ে নারীবাদী বিতর্ককে রাস্তায় নিয়ে যাওয়ার দিকে মনোনিবেশ করেছিলেন, যাতে আরও সুদূরপ্রসারী আন্দোলন তৈরি হয়। এই লক্ষ্যটি আল-কালামাবীর নারীবাদী আদর্শকে প্রভাবিত করেছিল।   কর্মজীবন  তিনি অনেক ক্ষেত্রে "প্রথম" একজন মহিলা ছিলেন এবং ১৯৩৬ সালে কায়রো বিশ্ববিদ্যালয়ে প্রথম মহিলা প্রভাষক হিসাবে তার কর্মজীবন শুরু করেছিলেন। তিনি শীঘ্রই ১৯৫৮ সাল থেকে ১৯৬৭ সালের মধ্যে আরবি বিভাগের অধ্যাপক এবং পরবর্তীতে চেয়ারপারসন হিসাবে কাজ করেন এবং এই কাজের ক্ষেত্রে তিনিই প্রথম নারী ছিলেন।  তথ্যসূত্র  বিষয়শ্রেণী:২০শ শতাব্দীর লেখিকা বিষয়শ্রেণী:২০শ শতাব্দীর ঔপন্যাসিক বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী বিষয়শ্রেণী:কায়রোর ব্যক্তি বিষয়শ্রেণী:মিশরীয় রাজনীতিবিদ বিষয়শ্রেণী:মিশরীয় নারীবাদী বিষয়শ্রেণী:১৯৯৭-এ মৃত্যু বিষয়শ্রেণী:১৯১১-এ জন্ম বিষয়শ্রেণী:২০শ শতাব্দীর ছোটগল্পকার
অঘোষ কণ্ঠনালীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।  আইপিএতে [h] বাংলা লিপিতে হ্‌‌‌‌‌‌ (শুধু শব্দের আদিতে) বা ঃ‌‌‌‌‌‌ (শুধু শব্দের শেষে) যেমন "হাতি", "হজ্জ্ব", "বাঃ", ইত্যাদি।  বাংলা বর্ণমালায় "হ" বর্ণটি শব্দের মাঝখানে বসলে ঘোষ কণ্ঠনালীয় ঊষ্মধ্বনি হিসেবে উচ্চারিত, যেমন "বিহার", "গৃহ", "পাহাড়", ইত্যাদি।   তথ্যসূত্র   বিষয়শ্রেণী:আন্তর্জাতিক ধ্বনিমূলক বর্ণমালা বিষয়শ্রেণী:ধ্বনিবিজ্ঞান
২০০৭ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল,http://www.wrestleview.com/news2006/1175404443.shtml যেখানে ডাব্লিউডাব্লিউই হল অব ফেমের অষ্টম শ্রেণিকে অন্তর্ভুক্ত করেছে। এই অনুষ্ঠানটি ২০০৭ সালের ৩১শে মার্চ তারিখে রেসলম্যানিয়া ২৩ আয়োজনের পূর্ববর্তী রাতে মার্কিন যুক্তরাষ্ট্রের মিশিগানের ডেট্রয়েটের ফক্স থিয়েটারে অনুষ্ঠিত হয়েছে। টড গ্রিশাম এই অনুষ্ঠানের উপস্থাপনা করেছেন।  এই বছরের হল অব ফেম অন্তর্ভুক্তির মূল আকর্ষণ ছিল ডাস্টি রোডস, যাকে কোডি রোডস এবং ডাস্টিন রোডস হল অব ফেমে অন্তর্ভুক্ত করেছেন।https://www.hollywoodreporter.com/news/dusty-rhodes-dead-wwe-hall-801896 এছাড়াও কার্ট হেনিগ, জেরি লোলার, নিক বকউইনকেল, মিস্টার ফুজি এবং জিম রসের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।  পটভূমি ১৯৯৩ সালে ওয়ার্ল্ড রেসলিং ফেডারেশন (ডাব্লিউডাব্লিউএফ) ডাব্লিউডাব্লিউএফ হল অব ফেম প্রতিষ্ঠা করেছিল। অতঃপর ২২শে মার্চ তারিখে র-এর পর্বে এক ঘোষণায় জানিয়েছিল যে প্রায় দুই মাস পূর্বে মৃত্যুবরণ করা আন্ড্রে দ্য জায়ান্ট হবেন হল অব ফেমের প্রথম অন্তর্ভুক্ত ব্যক্তি। পরবর্তী দুই বছরে, বার্ষিক কিং অফ দ্য রিং প্রতি-দর্শনে-পরিশোধ (পিপিভি) অনুষ্ঠানের সাথে একত্রে হল অব ফেম অনুষ্ঠানটি আয়োজন করা হয়েছিল। ১৯৯৬ সালের অনুষ্ঠানটি সার্ভাইভার সিরিজ অনুষ্ঠানের সাথে অনুষ্ঠিত হয়েছিল, অতঃপর হল অফ ফেম অনুষ্ঠান আয়োজন করা বন্ধ করে দেয়া হয়েছিল। ২০০২ সালে, ডাব্লিউডাব্লিউএফ-এর নাম পরিবর্তন করে ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) করা হয় এবং ২০০৪ সালে রেসলম্যানিয়া ২০-এর সাথে সংযুক্ত করে ডাব্লিউডাব্লিউই হল অফ ফেম পুনরায় চালু করা হয়। এই অনুষ্ঠানটি পূর্বের মতো টেলিভিশনে সম্প্রচার করা হয়নি, যদিও রেসলম্যানিয়া অনুষ্ঠানে হল অফ ফেম অনুষ্ঠানটির সারসংক্ষেপ প্রচার করা পর বছরের অন্তর্ভুক্ত ব্যক্তিবর্গ একটি সংক্ষিপ্ত অনুষ্ঠানের জন্য মঞ্চে উপস্থিত হয়েছিল; এরপর থেকে এটি হল অফ ফেমের ঐতিহ্যে পরিণত হয়েছে।  ২০০৭ সালের এই অনুষ্ঠানটি ডাব্লিউডাব্লিউএফ হল অব ফেম কালানুক্রমিকের অষ্টম অনুষ্ঠান ছিল, যা ৩১শে মার্চ তারিখে রেসলম্যানিয়া ২৩ আয়োজনের পূর্ববর্তী রাতে মার্কিন যুক্তরাষ্ট্রের মিশিগানের ডেট্রয়েটের ফক্স থিয়েটারে আয়োজন করার জন্য নির্ধারণ করা হয়েছিল। এই অনুষ্ঠানটি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৭ বিষয়শ্রেণী:২০০৭-এ পেশাদার কুস্তি বিষয়শ্রেণী:২০০৭-এ ডেট্রয়েট বিষয়শ্রেণী:মার্চ ২০০৭-এ মার্কিন যুক্তরাষ্ট্রে ঘটনা বিষয়শ্রেণী:ডেট্রয়েটে পেশাদার কুস্তি অনুষ্ঠান
এম তাহের এ সাইফ একজন বাংলাদেশী প্রকৌশলী এবং ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক।   শিক্ষাজীবন  অধ্যাপক সাইফ চট্টগ্রামের সেন্ট প্লাসিডস স্কুল থেকে থেকে মাধ্যমিক পাস করেন। ঢাকা কলেজ থেকে উচ্চমাধ্যমিকে ঢাকা বোর্ডে চতুর্থ স্থান অধিকার করেন। http://www.prothomalo.com/we-are/article/283012http://www.prothomalo.com/opinion/article/729616/%E0%A6%A1.-%E0%A6%A4%E0%A6%BE%E0%A6%B9%E0%A7%87%E0%A6%B0%E0%A7%87%E0%A6%B0-%E0%A6%9C%E0%A7%80%E0%A6%AC%E0%A6%A8%E0%A7%8D%E0%A6%A4-%E0%A6%B0%E0%A7%87%E0%A6%BE%E0%A6%AC%E0%A6%9F-%E0%A6%AC%E0%A6%BF%E0%A6%AA%E0%A7%8D%E0%A6%B2%E0%A6%ACবাংলাদেশ প্রকৌশল বিশ্ববিদ্যালয় থেকে পুরকৌশলে ১৯৮৪ সালে বিএসসি ডিগ্রি অর্জন করেন। তিনি ওয়াশিংটন স্টেট বিশ্ববিদ্যালয় থেকে পুরকৌশলে ১৯৮৭ সালে এমএসসি ডিগ্রি অর্জন করেন। তিনি কর্নেল ইউনিভার্সিটি থেকে ১৯৯৩ সালে তাত্তিক ও ফলিত বলবিদ্যায় পিএইচডি ডিগ্রি অর্জন করেন।   কর্মজীবন  অধ্যাপক সাইফ ১৯৮৪ সালে বাংলাদেশ প্রকৌশল বিশ্ববিদ্যালয় এ প্রভাষক হিসেবে যোগদান করেন। তিনি ১৯৯৩ থেকে ১৯৯৬ সাল পর্যন্ত কর্নেল ইউনিভার্সিটিতে পোস্ট-ডক্টরাল অ্যাসোসিয়েট হিসেবে কর্মরত ছিলেন। ১৯৯৬ থেকে ১৯৯৭ সাল পর্যন্ত কর্নেল ইউনিভার্সিটির ন্যাশনাল ন্যানোফ্যাব্রিকেশন ফ্যাসিলিটিতে রিসার্চ অ্যাসসিয়েট হিসেবে কর্মরত ছিলেন। তিনি ১৯৯৭ সালের জুন থেকে ২০০৩ সালের অগাস্ট পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এর মেকানিকাল অ্যান্ড ইন্ডাস্ট্রিয়াল ইঞ্জিনিয়ারিং এর সহকারী অধ্যাপক হিসেবে কর্মরত ছিলেন। ২০০৩ সালের অগাস্টে সহযোগী অধ্যাপক পদে উন্নীত হন। ২০০৬ সালের অগাস্টে মেকানিকাল সায়েন্স অ্যান্ড ইঞ্জিনিয়ারিং এর অধ্যাপক পদে উন্নীত হন। অধ্যাপক সাইফের ১০০টি জার্নাল প্রকাশনা, ১৮৩টি কনফারেন্স প্রকশনা ৪টি বইয়ের অধ্যায় রয়েছে। তার ৮টি মার্কিন প্যাটেন্ট রয়েছে। তিনি ১০টি পিএইচডি অভিসন্দর্ভ তত্ত্বাবধান করেছেন। তিনি Proceedings of the National Academy of Sciences, Nature Materials, Nature Communications, Biophysical Journal, International Journal of Solids and Structures, Journal of Micro-Electro-Mechanical Systems, Journal of Engineering Materials, Journal of Materials Research, Review of Scientific Instruments, Journal of Thin Solid Films, Journal of Fluid Mechanics, Journal of Applied Mechanics, Journal of the Mechanics and Physics of Solids এর রিভিউয়ার।    পুরস্কার ও সম্মাননা   ফেলো, আমেরিকান সোসাইটি অব মেকানিকাল ইঞ্জিনিয়ার্স, ২০১১  ন্যাশনাল সায়েন্স ফাউন্ডেশন ক্যারিয়ার অ্যাওয়ার্ড, ১৯৯৮  জেনারেল ইলেক্ট্রিক স্কলার, ১৯৯৮   তথ্যসূত্র    বহিঃসংযোগ   Bio-bots combine cultured cells with polymer structure  Heart Cells Power This Swimming, Sperm-Like Robot  Heart cells could propel sperm-like robots (seriously) through the body to deliver medicine   ‘Bio-Bot’ That Swims Like Sperm Is An 'Exciting Advance’ In Self-Propelled Biological Robots [VIDEO]  World's first tiny, self-propelled swimming bio-bots developed  Tiny swimming bio-bots boldly go where no bot has swum before   বিশ্বের সবচেয়ে ক্ষুদ্র রোবট  ড. তাহেরের জীবন্ত রোবট বিপ্লব  বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল। উল্লেখযোগ্য চলচ্চিত্র মাসুম-আল-হাসান (আলাপ) ০৬:১৩, ১৭ জুন ২০২০ (ইউটিসি) চিরুঠা (চলচ্চিত্র)   – (অপসারণের প্রস্তাবনা দেখুনলগ দেখুন) () তেমন উল্লেখযোগ্য চলচ্চিত্র নয় Md Tanbir Islam (আলাপ) ০৫:১৮, ১৭ জুন ২০২০ (ইউটিসি)   প্রণেতা enwiki-এর Chirutha নিবন্ধটি অনুবাদ করে এটি তৈরি করছেন। এমনকি নিবন্ধটির কাজও এখনো শেষ হয়নি, আপনি অপসারণের প্রস্তাবনা জানিয়ে দিয়েছেন। এটি তেলুগু চলচ্চিত্রের জনপ্রিয় অভিনেতা রাম চরণের প্রথম এবং ২০০৭-এর একটি বক্স অফিস হিট চলচ্চিত্র। ~ নাহিয়ান আলাপ ০৫:৫০, ১৭ জুন ২০২০ (ইউটিসি)    ইংরেজি নিবন্ধের যথেষ্ট তথ্যসূত্র আছে। এবং নিবন্ধটি পরেও মনে হল যে চলচ্চিত্রটির মোটামুটি জনপ্রিয় হয়েছিল। যেহেতু  নিবন্ধ প্রণেতা এখনো নিবন্ধের কাজ শেষ করেননি তাই নিবন্ধ সমাপ্ত হওয়া পর্যন্ত অপেক্ষা করা উচিত ছিল। সার্বিক বিবেচনায় আমি নিবন্ধটি অপসারণের বিরোধিতা করছি। ~ ♦MS_Sakib♦ (কিছু বলবেন?) ০৫:৫৭, ১৭ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আবদুর রহিম খান হলেন একজন ভারতীয় রাজনীতিবিদ যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি আসাম বিধানসভায় বড়পেটা বিধানসভা কেন্দ্রের বিধায়ক হিসেবে দায়িত্ব পালন করেছেন।। তিনি ১৯ জুন ২০২৩ তে শেষ নিঃশ্বাস ত্যাগ করেন।https://baraktaranga.com/former-mla-abdur-rahim-khan-is-no-more/   তথ্যসূত্র   বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ বিষয়শ্রেণী:ভারতীয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:আসাম বিধানসভার সদস্য ২০১১-২০১৬
আটলান্টিক সময় অঞ্চল একটি ভৌগোলিক অঞ্চল যাকে আটলান্টিক প্রমাণ সময় (এএসটি) বলা হয়। এটি সার্বজনীন সমন্বিত সময় (ইউটিসি) থেকে চার ঘণ্টা (ইউটিসি−০৪:০০) পিছনে। মার্চের ২য় রবিবার থেকে নভেম্বরের প্রথম রবিবার পর্যন্ত তিন ঘণ্টা (ইউটিসি-০৩:০০) বিয়োগ করে দিবালোক সংরক্ষণ সময় পালন করা হয়। এই অঞ্চলের ঘড়ির সময় গ্রীনিচ মানমন্দিরের ৬০তম মধ্যরেখা পশ্চিমাংশের গড় সৌর সময়ের উপর ভিত্তি করে।   আরও দেখুন   আমেরিকাসে দিবালোক সংরক্ষণ সময়   তথ্যসূত্র    বহিঃসংযোগ   বিশ্ব সময়ের অঞ্চল মানচিত্র    কানাডা সময় অঞ্চল মানচিত্র   বিশ্বের প্রধান শহরসমূহের জন্য সময় অঞ্চল   কানাডা জুড়ে অফিসিয়াল সময়    বিষয়শ্রেণী:সময় অঞ্চল বিষয়শ্রেণী:মার্কিন যুক্তরাষ্ট্রে সময় অঞ্চল
টমাস ফেন (১৭৬০ - ১৫ এপ্রিল ১৮০৭) ছিলেন ১৯ শতকের একজন ইংরেজ রাজনীতিবিদ। তিনি ১৭৮৪ থেকে ১৮০৬ সাল পর্যন্ত লাইম রেজিসের টোরি সংসদ সদস্য ছিলেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:টোরি সংসদ সদস্য (প্রাক-১৮৩৪) বিষয়শ্রেণী:১৯শ শতাব্দীর ইংরেজ রাজনীতিবিদ বিষয়শ্রেণী:১৮০৭-এ মৃত্যু বিষয়শ্রেণী:১৭৬০-এ জন্ম বিষয়শ্রেণী:লাইম রেজিসের গ্রেট ব্রিটেনের সংসদ সদস্য বিষয়শ্রেণী:লাইম রেজিসের যুক্তরাজ্যের সংসদ সদস্য বিষয়শ্রেণী:ফেন পরিবার
চূড়া ঘড়ি, শীর্ষ ঘড়ি, শিখর ঘড়ি  বা বুরূজ ঘড়ি বলতে কোনও ভবনের দেয়ালের উচ্চতম অংশে, সাধারণত একটি  নিরাবলম্ব বা ভবন-সংলগ্ন ঘড়িঘর বা ঘড়িবুরূজের উপরে স্থাপন করার উদ্দেশ্যে নকশাকৃত ঘড়িকে বোঝায়। এগুলি সাধারণত গির্জা, বিশ্ববিদ্যালয় ভবন ও নগরভবনগুলিতে দেখতে পাওয়া যায়। স্থানীয় জনগণ যেন সহজে বহুদূর থেকে ঘড়িটি দেখে সময় পড়ে নিতে পারে, সেজন্য তাদের সুবিধার্থে এই চূড়া ঘড়িটির মুখ অনেক বড় আকারে নির্মাণ করা হয় এবং প্রতি ঘটিকায় ঘণ্টা বাজানোর ব্যবস্থা থাকে।  পাশ্চাত্যে চূড়া ঘড়ি ছিল ঘড়ির সবচেয়ে আদি প্রকারগুলির একটি। ১২শ শতকে ইউরোপের শহর ও মঠগুলিতে সুউচ্চ বুরূজের উপর এইরূপ ঘড়িসহ ঘণ্টাঘর নির্মাণ করা হত, যার মাধ্যমে স্থানীয় জনগণকে প্রার্থনার আহ্বান জানানো হত। ২০শ শতাব্দী পর্যন্তও সরকারি ভবন বা স্থাপনার চূড়া  ঘড়িগুলি দৈনন্দিন জীবনে সময়ের হিসাবরক্ষণে গুরুত্বপূর্ণ ভূমিকা রাখত। ২০শ শতকে এসে সঠিক সময় প্রদানকারী হাতঘড়ির দাম সাধারণ মানুষের নাগালের মধ্যে চলে আসলে ঐসব চূড়া ঘড়ির গুরুত্ব হ্রাস পায়। বর্তমানে চূড়া ঘড়িগুলির সময় প্রদানকারী কার্যটির তেমন আর কোনও প্রয়োজন নেই, এগুলিকে মূলত ঐতিহ্যগত, শোভাবর্ধক ও শৈল্পিক কারণেই নির্মাণ করা হয়।   ঘড়ির বিশাল কাঁটাগুলিকে ঘোরাতে ও ঘড়ির বিরাট ঘণ্টাটিকে বাজাতে চূড়া ঘড়ির অভ্যন্তরীণ কলকব্জাগুলিকে সাধারণ ঘড়ির তুলনায় বেশি শক্তিশালী হতে হয়। ঐতিহ্যবাহী চূড়া ঘড়িগুলি বৃহদাকার দোলক ঘড়ি, যেগুলিকে ঝুলন্ত ভার দিয়ে চালানো হয়। এর বিপরীতে আধুনিক চূড়া ঘড়িগুলি বিদ্যুৎচালিত হয়ে থাকে।   আরও দেখুন  সময়রক্ষক যন্ত্রের ইতিহাস  ঘড়ির তালিকা   তথ্যসূত্র  C. F. C. Beeson English Church Clocks London 1971 Christopher McKay (Editor) The Great Salisbury Clock Trial, Antiquarian Horological Society Turret Clock Group, 1993 Alfred Ungerer Les horloges astronomiques et monumentales les plus remarquables de l'antiquité jusquà nos jours, Strasbourg, 1931 Ferdinand Berthoud  Histoire de la mesure du temps par les horloges, Imprimerie de la Republique, 1802 Gustav Bilfinger Die Mittelalterlichen Horen und die Modernen Stunden, Stuttgart, 1892 F.J. Britten Old clocks and their makers:an historical and descriptive account of the different styles of clocks of the past in England and abroad : with a list of over eleven thousand makers, London, 1910 Ernst Zinner Aus der Frühzeit der Räderuhr. Von der Gewichtsuhr zur Federzuguhr München, 1954  বিষয়শ্রেণী:চূড়া ঘড়ি বিষয়শ্রেণী:ঘড়ির নকশা বিষয়শ্রেণী:ঘড়ির নকশা বিষয়শ্রেণী:চূড়া (ভবন ও স্থাপনা)
ইন্দোনেশিয়া-পেরু সম্পর্ক, ইন্দোনেশিয়া এবং পেরু এর মাঝে বিদ্যমান দ্বিপাক্ষিক সম্পর্ককে নির্দেশ করে। উভয় দেশই একে অপরকে, নিজেদের পণ্যের জন্য আকর্ষণীয় এবং সম্ভাবনাময় বাজার হিসেবে দেখে। এর সাথেই, উভয় দেশই নিজেদের মধ্যকার সম্পর্ককে আরও দৃঢ় করতে আগ্রহী, এবং বাণিজ্যিক সম্পর্ক জোরদার করে বাণিজ্যের পরিমাণ বৃদ্ধির ব্যাপারেও দেশদুটি আগ্রহী। পেরুর রাজধানী লিমাতে ইন্দোনেশিয়ার স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় পেরুর স্থায়ী দূতাবাস রয়েছে। ইন্দোনেশিয়া এবং পেরু, উভয় দেশই এশিয়া-প্যাসিফিক ইকোনমিক কো-অপারেশন, বিশ্ব বাণিজ্য সংস্থা (ডব্লিউটিও), জোট-নিরপেক্ষ আন্দোলন (ন্যাম) এবং ফোরাম অব ইস্ট এশিয়া-লাতিন আমেরিকা কো-অপারেশন এর সদস্য।   ইতিহাস  ১৯৭৫ সালের ১২ আগস্ট আনুষ্ঠানিকভাবে ইন্দোনেশিয়া এবং পেরু এর মধ্যে কূটনৈতিক সম্পর্ক স্থাপিত হয়। সেই সময়, ব্রাজিলে অবস্থিত ইন্দোনেশীয় দূতাবাস, পেরু সম্পর্কিত বিষয়াবলী এবং কার্যক্রম দেখাশোনা করত। যদিও পরে, ইন্দোনেশিয়া পেরুতে নিজেদের দূতাবাস স্থাপন করে।  ১৯৯২ সালের ১ নভেম্বর, পেরু সরকার, ইন্দোনেশিয়ার রাজধানী জাকার্তায় তাদের দূতাবাস স্থাপন করে। কার্যকারিতা বৃদ্ধি এবং পেরুর সঙ্গে কূটনৈতিক সম্পর্ক দৃঢ় করা এবং দুই দেশের মধ্যকার সমন্বয় বৃদ্ধির লক্ষ্যে ২০০২ সালের ২০ ফেব্রুয়ারি, পেরুর রাজধানী লিমায় ইন্দোনেশিয়া তাদের দূতাবাস স্থাপন করে।    ব্যবসা এবং বাণিজ্য  পেরুর বিনিয়োগকারীরা কূটনৈতিক সম্পর্ক স্থাপনের পর সর্বদাই ইন্দোনেশিয়ায় বিনিয়োগের সুযোগ চেয়েছে। বিশেষ করে কোমল পানীয় বিপণনের খাতে। বিগ কোলা নামক পেরুর কোম্পানি, ইন্দোনেশিয়ার বাজারে তাদের পণ্য ছাড়ে এবং ইন্দোনেশিয়ার বাজারে তারা উল্লেখযোগ্য ব্যবসায়িক সাফল্য লাভ করে। বিগ কোলা কোম্পানির এ সাফল্যে অন্য বিভিন্ন পেরুর কোম্পানি ইন্দোনেশিয়ায় বিনিয়োগে আগ্রহী হয়েছে।  ইন্দোনেশিয়ান সেন্ট্রাল স্ট্যাটিস্টিকস এজেন্সি (বিপিএস) এর উপাত্ত থেকে পাওয়া যায়, ২০১১ সালে, ইন্দোনেশিয়া এবং পেরু এর মধ্যকার বাণিজ্যের পরিমাণ ছিল ২১৩.৩৭ মিলিয়ন (২১.৩৩ কোটি) মার্কিন ডলারের। এই দ্বিপাক্ষিক বাণিজ্যে, ব্যাপক বাণিজ্য ঘাটতি রয়েছে, এবং এই বাণিজ্য ঘাটতি পেরুর ক্ষেত্রে রয়েছে। পেরুতে, ইন্দোনেশিয়ার প্রধান রপ্তানি পণ্য হল, রাবার, কাঠজাত পণ্য, ক্রীড়া জুতা, কাগজ, পোশাক, মোটরসাইকেলের যন্ত্রাংশ, অ্যালুমিনিয়াম, কাঁচ, সিরামিক, প্লাস্টিক এবং ইলেকট্রনিক যন্ত্রপাতি। অপরদিকে ইন্দোনেশিয়াতে, পেরুর প্রধান রপ্তানি পণ্য হল, মৎস্য খাদ্য, পশু খাদ্য, ঔষধ, আঙ্গুর, আটা এবং সার। ২০১৩ সালের অক্টোবর মাসে, কৃষিখাতে সমন্বয়ের জন্য ইন্দোনেশিয়া এবং পেরু একটি সমঝোতা স্মারক সাক্ষর করে।   তথ্যসূত্র    বহিঃসংযোগ   ইন্দোনেশিয়া দূতাবাস, লিমা, পেরু   পেরু দূতাবাস, জাকার্তা, ইন্দোনেশিয়া  বিষয়শ্রেণী:ইন্দোনেশিয়ার দ্বিপাক্ষিক সম্পর্ক বিষয়শ্রেণী:পেরুর দ্বিপাক্ষিক সম্পর্ক বিষয়শ্রেণী:ইন্দোনেশিয়া-পেরু সম্পর্ক
আজাদ রহমান (১ জানুয়ারি ১৯৪৪ - ১৬ মে ২০২০) ছিলেন একজন বাংলাদেশী সুরকার, সঙ্গীত পরিচালক ও সঙ্গীতশিল্পী। পাশাপাশি তিনি উচ্চাঙ্গ সঙ্গীত ও খেয়াল গানের চর্চা করেতেন। বাংলাদেশের চলচ্চিত্রের গানে অবদানের জন্য তিনি শ্রেষ্ঠ সঙ্গীত পরিচালক ও কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।   প্রাথমিক জীবন  আজাদ রহমান ১৯৪৪ সালের ১ জানুয়ারি তৎকালীন ব্রিটিশ ভারতের পশ্চিমবঙ্গের বর্ধমান জেলার নওয়াদা গ্ৰামে জন্মগ্রহণ করেন। তিনি ভারতের রবীন্দ্র ভারতী কলেজ থেকে খেয়ালে অনার্স সম্পন্ন করেন। রবীন্দ্র ভারতী বিশ্ববিদ্যালয়ে থাকাকালীন তিনি ফোক গান, কীর্তন, ধ্রুপদী সঙ্গীত, খেয়াল, টপ্পা গান, তুমড়ি, রবীন্দ্র সঙ্গীত, অতুল প্রসাদের গান, দিজেন্দ্র গীতি, রজনী কান্তের গান চর্চা করেন। একই সময়ে তিনি একজন খ্রিস্টান পুরোহিতের কাছ থেকে পিয়ানো বাজানো শেখেন।  আজাদ রহমান পশ্চিমবঙ্গ থেকে বাংলাদেশে এসে রাজশাহী বিশ্ববিদ্যালয়ে অধ্যাপনা শুরু করেন।   সঙ্গীত জীবন  আজাদ রহমানের চলচ্চিত্রে আগমন ১৯৬৩ সালে কলকাতার মিস প্রিয়ংবদা চলচ্চিত্রের সঙ্গীত পরিচালনার মধ্য দিয়ে। সেই চলচ্চিত্রে তার সুরে কণ্ঠ দেন মানবেন্দ্র মুখোপাধ্যায়, আরতি মুখার্জি ও প্রতিমা বন্দ্যোপাধ্যায়। বাংলাদেশের চলচ্চিত্রে তার সুরকৃত প্রথম চলচ্চিত্র বাবুল চৌধুরীর আগন্তুক। তার সুরকৃত ও তার নিজেরই কণ্ঠে গাওয়া এপার ওপার চলচ্চিত্রের "ভালবাসার মুল্য কত", ডুমুরের ফুল চলচ্চিত্রের "কারো মনে ভক্তি মায়ে", দস্যু বনহুর চলচ্চিত্রের "ডোরা কাটা দাগ দেখে বাঘ চেনা যায়" গানগুলো সত্তরের দশকে জনপ্রিয়তা লাভ করে। তিনি চলচ্চিত্রের সঙ্গীত পরিচালনার পাশাপাশি 'জন্ম আমার ধন্য হলো মা গো'-এর মত উল্লেখযোগ্য দেশাত্মবোধক গানের সুর করেছিলেন।   ব্যক্তিগত জীবন  আজাদ রহমান ২০২০ সালের ১৬ মে হৃদরোগে ঢাকার একটি হাসপাতালে চিকিৎসাধীন অবস্থায় মৃত্যুবরণ করেন।   চলচ্চিত্রের গান   বছর চলচ্চিত্র সঙ্গীত পরিচালক সুরকার গীতিকার কণ্ঠশিল্পী ১৯৬৭  মিস প্রিয়ংবদা       ১৯৬৯  আগন্তুক        ১৯৭৩  রাতের পর দিন         ১৯৭৪  মাসুদ রানা         ১৯৭৫ বাদী থেকে বেগম       এপার ওপার         মাস্তান        ১৯৭৬  আগুন        দস্যু বনহুর          মায়ার বাঁধন          ১৯৭৭  অনন্ত প্রেম        যাদুর বাঁশি         মতিমহল        কুয়াশা        ১৯৭৮  ডুমুরের ফুল         ১৯৭৯ দি ফাদার        ১৯৮৩  নতুন বউ           আমার সংসার           মায়ার সংসার           পাগলা রাজা        ১৯৯৩  চাঁদাবাজ         ১৯৯৪  দেশপ্রেমিক           পুরস্কার ও সম্মাননা   জাতীয় চলচ্চিত্র পুরস্কার  বিজয়ী: শ্রেষ্ঠ সুরকার - যাদুর বাঁশি (১৯৭৭)  বিজয়ী: শ্রেষ্ঠ সঙ্গীত পরিচালক - চাঁদাবাজ (১৯৯৩)  বিজয়ী: শ্রেষ্ঠ পুরুষ কণ্ঠশিল্পী - চাঁদাবাজ (১৯৯৩)  সংস্কৃতি কেন্দ্র আজীবন সম্মননা পুরস্কার - ২০১৬   আরও দেখুন   আলম খান  আলাউদ্দিন আলী  আলী হোসেন   তথ্যসূত্র    বহিঃসংযোগ       বিষয়শ্রেণী:১৯৪৪-এ জন্ম বিষয়শ্রেণী:২০২০-এ মৃত্যু বিষয়শ্রেণী:২০শ শতাব্দীর বাংলাদেশী গায়ক বিষয়শ্রেণী:বাংলাদেশী সুরকার বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী সঙ্গীত পরিচালক বিষয়শ্রেণী:বাঙালি মুসলিম বিষয়শ্রেণী:শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বর্ধমানের ব্যক্তি
অ্যামারান্থাস অস্ট্রালিস (Amaranthus australis) হল অ্যামারান্থাসি পরিবারের অন্তুর্ভুক্ত একটি উদ্ভিদ প্রজাতি। ইংরেজি বলয়ে এটি সাউদার্ন অ্যামারান্থ বা সাউদার্ন ওয়াটার-হেম্প নামেও পরিচিত। উচ্চতার দিক দিয়ে উদ্ভিদটি সাধারণত ১ থেকে ৩ মিটার (৩.৩ থেকে ৯.৮ ফুট) বৃদ্ধি পায়, যদিও কিছু কিছু উদ্ভিদ ৯ মিটার (৩০ ফুট) উচ্চতা পর্যন্ত বৃদ্ধি পায় বলে জানা গেছে। এর কাণ্ডগুলির ব্যাস ৩০ সেন্টিমিটার পর্যন্ত হতে পারে। এটি একটি স্বল্পকালস্থায়ী বহুবর্ষজীবী ভেষজ উদ্ভিদ প্রজাতি।  এটি মার্কিন যুক্তরাষ্ট্র, মেক্সিকো, ওয়েস্ট ইন্ডিজ এবং দক্ষিণ আমেরিকার অনেকগুলো দক্ষিণাঞ্চলীয় রাজ্যে পাওয়া যায়। সাধারণত জলাভূমি অঞ্চলে এদের দেখা মেলে। এপর্যন্ত পাওয়া বৃহত্তম অস্ট্রালিসটি ছিল ৪.৬ মিটার (১৫ ফুট) লম্বা।   তথ্যসূত্র    উত্তর আমেরিকার উদ্ভিদ  বিষয়শ্রেণী:দক্ষিণ আমেরিকার উদ্ভিদ বিষয়শ্রেণী:ক্যারিবীয় দ্বীপপুঞ্জের উদ্ভিদ বিষয়শ্রেণী:বাস্তুক
আস্তে লেডিস একটি ভারতীয় বাংলা ওয়েব ধারাবাহিক, যেটি ২০১৯-এর ১৪ মার্চ থেকে ওটিটি প্ল্যাটফর্ম হইচই-এ সম্প্রচারিত হচ্ছে। হইচই স্যালন ডি প্যারিস নামে ওয়েব ধারাবাহিকটির ডাবড সংস্করণও মুক্তি দিয়েছে। ধারাবাহিকটির কেন্দ্রীয় চরিত্রে অভিনয় করেছেন সন্দীপ্তা সেন, সায়নী ঘোষ এবং ইন্দ্রাশীষ রায়।   কাহিনী  আস্তে লেডিসের গল্পটি তিনজন মহিলা যথা মেঘা, তানি এবং লিমার জীবনকে ঘিরে আবর্তিত হয়, যাদের জীবনযাপন স্যালন ডি প্যারিস নামক তাদের সৌন্দর্য এবং স্টাইলিং পার্লারের উপর নির্ভরশীল। মেঘা একজন প্রাক্তন স্কুল শিক্ষক এবং তার স্বামী তার স্বপ্নকে গুরুত্ব দেয় না। তানি একজন যোদ্ধা - আক্ষরিক ভাবে এবং রূপকভাবে। এবং লিমা তারুণ্যের শক্তি এবং নিরীহ। একসাথে, তারা পার্লার চালায়, এবং তাদের কাছে এর চেয়ে গুরুত্বপূর্ণ আর কিছুই নেই। কিন্তু হঠাৎ করে তারা কিছু আর্থিক সমস্যার মুখোমুখি হয় যা তাদের অকল্পনীয় কিছু করতে বাধ্য করে - একটি গহনা চুরি!   অভিনয়ে   মেঘা চরিত্রে সন্দীপ্তা সেন  তানি চরিত্রে সায়নী ঘোষ  লিমা চরিত্রে মধুরিমা ঘোষ  কৌশিক চরিত্রে সৌরভ দাস  শুভম চরিত্রে ইন্দ্রাশীষ রায়  সমর পোদ্দার চরিত্রে দীপঙ্কর দে  মিম আক্তার চরিত্রে মমি খান  শিফা চরিত্রে রোদেলা আশরাফী শিফা   সংক্ষিপ্ত বিবরণ   মৌসুম ১ (২০১৯) ধারাবাহিকটি ২০১৯ সালের ১৪ মার্চ থেকে ৯টি পর্ব নিয়ে স্ট্রিমিং শুরু হয়েছিল।   পর্ব    মৌসুম ১    তথ্যসূত্র    বহিঃসংযোগ     বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:২০১৯-এ অভিষিক্ত ওয়েব ধারাবাহিক বিষয়শ্রেণী:ভারতীয় ওয়েব ধারাবাহিক বিষয়শ্রেণী:হইচই-এর মৌলিক অনুষ্ঠান
বড়চক রেলওয়ে স্টেশন হল পশ্চিমবঙ্গের, পশ্চিম বর্ধমান জেলার, আসানসোলের, ভারতের একটি রেলওয়ে স্টেশন। এটি আসানসোল এবং সীতারামপুর রেলওয়ে স্টেশনের মধ্যে একটি রেলওয়ে স্টেশন।   রেলওয়ে স্টেশন   বড়চক রেলওয়ে স্টেশনটি সমুদ্রপৃষ্ঠ থেকে ১২৭ মিটার উচ্চতায় অবস্থিত। এটি রেলওয়ে কোড - BCQ বরাদ্দ করা হয়েছে এবং এটি পূর্ব রেলওয়ের আসানসোল রেলওয়ে বিভাগের আওতাধীন। এটির ৩টি প্ল্যাটফর্ম রয়েছে।   ইতিহাস   ইস্ট ইন্ডিয়ান রেলওয়ে কোম্পানি, ১৮৫৫ সালে কলকাতা এবং হুগলির মধ্যে যে রেলপথ বিছানো হয়েছিল তা রানিগঞ্জ এবং ১৮৬৩ সালের জুলাই মাসে আসানসোল  প্রসারিত করে। হাওড়া-দিল্লি মেন লাইনের প্রাথমিক রুটটি ছিল যাকে এখন সাহেবগঞ্জ লুপ বলা হয়। ১৮৭১ সালে রানীগঞ্জ-কিউল অংশের সমাপ্তির সাথে "ছোট প্রধান লাইন" অবস্থানে ছিল।   বিদ্যুতায়ন   বড়চক-হিরাপুর এক্সচেঞ্জ ইয়ার্ড সহ আসানসোল-সীতারামপুর অংশটি ১৯৬০-৬১ সালে বিদ্যুতায়িত হয়।   খনির শিল্প   "দুর্গাপুরের (হাওড়া থেকে ১৫৮ কিমি), এবং ধানবাদ পর্যন্ত এবং তার বাইরের সমস্ত রাস্তার মধ্যে পুরো বেল্টটি শিল্পায়িত। কারখানা ছাড়াও, অনেক কয়লাখনি রয়েছে, কিছু এখন বন্ধ, এবং কিছু খনিগুলির গভীরে আগুন জ্বলছে। খনির এলাকাটি একটি বৃহৎ এলাকার জন্য প্রসারিত, বেশিরভাগ ট্র্যাকের দক্ষিণে। পথের বেশ একটা অংশ কাটিংয়ের মধ্য দিয়ে যায়, যেখানে আশেপাশের এলাকা পথের স্তরের চেয়ে বেশি, যার ফলে পথ অতিক্রম করে বৈশিষ্ট্যযুক্ত ছোট সেতু রয়েছে প্রচুর পরিমাণে।" এই বর্ণনাটি সমিত রায়চৌধুরীর "গোমোহ লোকো শেড এবং CLW ট্রিপ রেকর্ড" থেকে নেওয়া হয়।   তথ্যসূত্র   বিষয়শ্রেণী:পশ্চিম বর্ধমান জেলার রেলওয়ে স্টেশন বিষয়শ্রেণী:আসানসোল রেলওয়ে বিভাগ বিষয়শ্রেণী:১৮৭১-এ চালু রেলওয়ে স্টেশন বিষয়শ্রেণী:১৮৭১-এ ভারতে চালু রেলওয়ে স্টেশন